Source: https://legestart.ro/ccr-despre-redeschiderea-procesului-penal/
Timestamp: 2019-11-17 22:38:43+00:00
Document Index: 13789653

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Acasa ⁄ Specialişti ⁄ Juridic ⁄ CCR: Despre redeschiderea procesului penal
Oct 14, 2019 Postat de Mădălina Moceanu in Juridic	Etichete CCR, penal, procesului, redeschiderea	Comentarii 0
Potrivit unui comunicat de presă postat pe site-ul oficial al Curţii Constituţionale-CCR (www.ccr.ro) în data de 08.10.2019, “Curtea Constituţională, cu unanimitate de voturi, a admis excepţia de neconstituţionalitate și a constatat că prevederile art. 469 alin. (3) din Codul de procedură penală, în interpretarea dată prin Decizia Înaltei Curţi de Casaţie şi Justiţie (ÎCCJ) nr. 13/03.07.2017 pronunțată în recurs în interesul legii, în ceea ce privește faza procesuală de la care se reia procesul penal, sunt neconstituționale“.
Decizia este definitivă și general obligatorie și se comunică celor două Camere ale Parlamentului, Guvernului şi instanței de judecată care a sesizat Curtea Constituțională, respectiv Judecătoria Timişoara.
Art. 469 alin. (3) din Codul de procedură penală: Dacă instanţa constată îndeplinirea condiţiilor prevăzute la alin. (1)[1], dispune prin încheiere admiterea cererii de redeschidere a procesului penal. (…).
Care este conţinutul Deciziei Înaltei Curţi de Casaţie şi Justiţie (ÎCCJ) nr. 13/03.07.2017 pronunțată în recurs în interesul legii?
Decizia ÎCCJ nr. 13/03.07.2017 pronunțată în recurs în interesul legii arată că:În interpretarea și aplicarea unitară a dispozițiilor art. 469 alin. (3) din Codul de procedură penală, stabilește că:
Ce efecte produce Decizia CCR din data de 08.10.2019 mai sus amintită?
În condiţiile declarării ca neconstituţionale a prevederilor art. 469 alin. (3) din Codul de procedură penală, în interpretarea dată prin Decizia ÎCCJ nr. 13/03.07.2017, se impune şi constatarea efectelor deciziei CCR în urma admiterii respectivei excepţii de neconstituţionalitate.
În intervalul de la data pronunţării deciziei CCR (08.10.2019) până la data publicării deciziei respective în Monitorul Oficial al României trebuie respectate încă prevederile art. 469 alin. (3) din Codul de procedură penală, în interpretarea dată prin Decizia ÎCCJ nr. 13/03.07.2017.
Un interval de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă prevederile art. 469 alin. (3) din Codul de procedură penală, în interpretarea dată prin Decizia ÎCCJ nr. 13/03.07.2017, sunt suspendate de drept, ceea ce înseamnă practic că ele nu mai sunt aplicabile. Tot în acest interval, Parlamentul sau Guvernul, după caz, pot pune de acord prevederile neconstituţionale- în speță prevederile art. 469 alin. (3) din Codul de procedură penală, în interpretarea dată prin Decizia ÎCCJ nr. 13/03.07.2017, cu dispoziţiile Constituţiei.
După intervalul de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă prevederile art. 469 alin. (3) din Codul de procedură penală, în interpretarea dată prin Decizia ÎCCJ nr. 13/03.07.2017, îşi încetează efectele juridice dacă, în acest interval, Parlamentul sau Guvernul, după caz, nu au pus de acord prevederile neconstituţionale cu dispoziţiile Constituţiei.
[1] Art. 469 alin. (3) din Codul de procedură penală: (1) Instanța, ascultând concluziile procurorului, ale părților și ale subiecților procesuali principali, examinează dacă:
Ai nevoie de Decizia nr. 13/2017? Poți cumpăra actul la zi, în format PDF şi MOBI, de AICI!
Precedentul Modificare privind noțiunea de franciză în Codul fiscal şi în legislația specifică
Urmatorul Voucherele de vacanţă vor fi acordate pe suport electronic de la 1 ianuarie 2020. Ce prevederi noi sunt pentru voucherele pentru extrasezon